DSSSB Recruitment: SDMC ने वापस लिया शिक्षकों की नियुक्ति रद्द करने का आदेश, अब होगी ज्वाइंनिंग  
SDMC ने वापस लिया शिक्षकों की नियुक्ति रद्द करने का आदेश.
नियुक्ति रद्द करने के आदेश के बाद ज्वाइनिंग पर रोक लगा दी गई थी.
अब शिक्षक ज्वाइनिंग कर सकते हैं.
कैट के आदेश के बाद रद्द की गई शिक्षक भर्ती पर दक्षिणी दिल्ली नगर निगम (SDMC) ने उम्मीदवारों को बड़ी राहत दी है. SDMC ने 14 अक्टूबर को जारी किए गए नियुक्ति रद्द करने के आदेश को वापस ले लिया है. एसडीएमसी ने 15 अक्टूबर को इसके संबंध में एक नोटिस जारी किया. अब एसडीएमसी के प्राथमिक स्कूलों में शिक्षक ज्वाइनिंग कर सकते हैं. हालांकि बाकी एमसीडी ने इस पर क्या फैसला लिया है इसको लेकर अभी कोई जानकारी नहीं है. बता दें कि हजारों शिक्षकों की मंगलवार को ज्वाइंनिंग होनी थी, लेकिन उन्हें निराश होकर खाली हाथ लौटना पड़ा था. नियुक्ति रद्द होने के विरोध में मंगलवार को सुबह से शाम तक दक्षिण दिल्ली नगर निगम के मुख्यालय के पास उम्मीदवारों ने धरना भी दिया.